defektrice
Defektrice, (af latin defectum 'som mangler'), person, der inden den 19. maj 1997 havde gennemgået en 3-årig teknisk uddannelse på apotek og havde erhvervet lærebrev. Uddannelsen er nu afskaffet (se farmakonom). 
Defektricer sørgede oprindelig især for påfyldning i forbrugerpakninger af apoteksfremstillede præparater, som var "defekt", dvs. manglede i salgslageret; heraf navnet. Herudover varetager defektricer en del andre opgaver vedr. logistik, bogføring mv.